रूसी मुक्केबाज रोमन सिमाकोव का निधन  
अपने खिताब की रक्षा करने उतरे रूस के लाइट हैवीवेट मुक्केबाज रोमन सिमाकोव के रिंग के अंदर गिर जाने से सोमवार को उनकी मौत हो गई।
अपने खिताब की रक्षा करने उतरे रूस के लाइट हैवीवेट मुक्केबाज रोमन सिमाकोव के रिंग के अंदर गिर जाने से सोमवार को उनकी मौत हो गई। एक अधिकारी के मुताबिक सिमाकोव के मस्तिष्क में चोट के कारण अस्पताल में उनकी मृत्यु हो गई।  रूसी मुक्केबाजी महासंघ के महासचिव इगोर मारूजोव के मुताबिक, "27 वर्षीय सिमाकोव को सर्गेई कोवालेव ने सातवें राउंड में तेज घूंसा प्रहार किया जिसके एक मिनट बाद सिमाकोव गिर गए और वह कोमा में चले गए।" मारूजोव ने सिमाकोव की मौत के प्रति किसी को जिम्मेदार नहीं बताया है, हालांकि उन्होंने बताया कि इसकी जांच शुरू कर दी गई है। मारूजोव ने गुरुवार को बताया, "मैं जांच के बाद ही इस पर कोई टिप्पणी कर सकता हूं।" उल्लेखनीय है कि सिमाकोव डब्ल्यूबीसी एशियाई मुक्केबाजी चैम्पियनशिप में अपने खिताब की रक्षा करने के लिए रिंग में उतरे थे।